# Bitka kod Falklandskih otoka

| Bitka kod Falklandskih otoka
 |
| --- |
| Segment Prvi svjetski rat
 |
|  Slika Thomasa Somerscalesa *Bitka kod Falklandskih otoka* |
|

|  |  |
| --- | --- |
| Datum
 | 8. decembar 1914.
 |
| Lokacija
 | Južni Atlantik, kod Falklandskih otoka |
| Ishod
 | britanska pobjeda
 |

 |
| Sukobljene strane
 |
|  Ujedinjeno Kraljevstvo |  Njemačko Carstvo |
| Komandanti i vođe
 |
|  Doveton Sturdee
 |  Maximilian von Spee
 |
| Snage
 |
| 2 bojna krstaša 3 oklopna krstaša 2 lake krstarice i 1 usidrenog starijeg bojnog broda (preddrednot)
 | 2 oklopna krstaša 3 laka krstaša 3 transportna broda
 |
| Žrtve i gubici
 |
| 10 poginulih 19 ranjenih *izgubljeni brodovi*: 0
 | 1 871 poginulih 215 zarobljenih *izgubljeni brodovi*: 2 oklopna krstaša 2 laka krstaša 2 transportna broda zarobljena
 |

**Bitka kod Falklandskih otoka** je pomorska bitka, koja se odigrala 8. decembra 1914. na početku Prvog svjetskog rata u vodama Južnog Atlantika, kod Falklandskih otoka. Rezultat je bila pobjeda Britanske kraljevske mornarice nad Kaiserliche Marine, nakon koje se njemačka mornarica prakički povukla sa svjetskih mora.

## Tok bitke

Britanska kraljevska mornarica, posramljena zbog poraza u Bitci kod Coronela (kod obala Čilea) 1. decembra, poslala je velike pomorske snage da pronađu i unište njemačku dalekoistočnu flotu koja je to napravila.

Skica pomorske bitke
Njemački admiral Maximilian von Spee komandant eskadre sastavljene od 2 oklopna krstaša; *SMS* (Seiner Majestät Schiff) *Scharnhorst* i *SMS Gneisenau*, 3 laka krstaša; *SMS Nürnberg*, *SMS Dresden* i *SMS Leipzig* i pomoćnih brodova, koji je sa tom malom flotom napravio već puno štete britanskoj mornarici, htio je napasti britansku opskrbnu bazu Stanley na Falklandskim otocima. On se uputio iz Čilea 26. novembra, ne znajući da su Britanci već poslali flotu koja ga je trebala pronaći i uništiti, upravo prema Stanleyu.

Snažna britanska eskadra ratnih brodova sastavljena od 2 bojna krstaša; *HMS* (Her Majesty's Ship) *Invincible* (Nesavladljiv) i *HMS Inflexible* (Nesalomljiv), 3 oklopna krstaša, *HMS Carnarvon*, *HMS Cornwall* i *HMS Kent*, i 2 laka krstaša, *HMS Bristol* i *HMS Glasgow* pod komandom britanskog viceadmirala Sturdeeja, uplovila je u luku Stanley 7. decembra, samo dan prije bitke.

Britanski bojni krstaš *Inflexible* pokuplja preživjele njemačke mornare
Vremenski uvjeti za borbu bili su odlični, jer je bio sunčan i vedar dan, tako da je vidljivost bila izvrsna, a more blago valovito. Britanskim mornarima nije trebalo dugo da na horizontu uoče predhodnice njemačkih brodova, nakon tog je od devet ujutro počela hajka britanskih ratnih brodova na pet njemačkih brodova. Nakon bjesomučne potjere u pravcu jugoistoku, svi njemački brodovi osim *Drezdena* su dostignuti i topovskom paljbom i torpedima potopljeni. U bitci je poginuo i komandant njemačke dalekoistočne flote admiral Maximilian von Spee, čiji je komandni brod *Scharnhorst*, potopljen sa svom posadom.

## Izvori

## Vanjske veze

* Opis bitke iz dnevnika britanskog kapetana JD Allena sa krstaša *HMS Kent* (`en`)
* Battle of the Falkland Islands (`en`)
* Battles of Coronel and the Falklands, a Pictorial Look (`en`)